kardosdrur/scandi-wiki huggingface dataset:
UCI ProSeries 2023

UCI ProSeries 2023 var den fjerde udgave af UCI ProSeries. Den indeholdte cykelløb på næsthøjeste niveau, lige under UCI World Tour og lige over løbene i UCI Continental Circuits.

Danske sejre

Andre konkurrencer

Løbene

Referencer

Eksterne henvisninger 
 Kalender for UCI ProSeries 2023
Al Wasl

Al Wasl Football Club () er en professionel fodboldklub i Dubai, der spiller i den De Forenede Emiraters bedste liga, UAE Football League. Klubben er en del af sportsklubben Al Wasl SC. Argentinas fodboldlegende Diego Maradona var manager i klubben i 2011 og 2012.

Klubben blev grundlagt i 1960.

Referencer 

Fodboldklubber
Sport i Dubai
Etableret i 1960
Christian O. Aagaard

Christian Overdal Aagaard (født 22. januar 1937 i Hjallerup, død 8. januar 2022) var en dansk politiker. Han sad i Folketinget for Det Konservative Folkeparti fra 1984 til 1994 og igen fra 1997 til 1998. Han var medlem af byrådet og viceborgmester i Silkeborg Kommune og medlem af Århus Amtsråd.

Aagaard blev født 1937 i Hjallerup som søn af førstelærer Jens Karsten Aagaard og hustru Ane Kathrine Aagaard. Han havde realeksamen fra Dronninglund Realskoke i 1953 og blev uddannet i tekstilbranchen 1953-1957. I 1971 blev han merkonom i markedsføring. Aagaard blev i 1958 ansat i stormagasinet Salling i 1958, hvor han blev souschef i 1962 og afdelingschef i 1962. Han var forretningsfører i Føtex i Silkeborg 1965-1974, hvorefter han var selvstændig købmand i Favør i City Vest i Århus fra 1974 til 1981. Fra 1981 til 1984 var han indkøbsdirektør i Denfo A/S. Fra 1995 var han selvstændig virksomhedskonsulent.

Aagaard var kandidat til Folketinget for de Konservative i Silkeborgkredsen fra 1983 til 1997. Han blev valgt første gang til Folketinget ved 10. januar 1984 og blev siddende til valget 20. september 1994 hvor han ikke opnåede genvalg. Han indtråde imidlertid i Folketinget senere i valgperioden da H.P. Clausen nedlagde sit mandat og var igen medlem fra 1. maj 1997 til 11. marts 1998. Han var politisk ordfører for de Konsevative i Folketinget 1991-1993 og formand for Folketingets Skatteudvalg 1993-1994.

Kommunalpolitisk var Aagaard medlem af Århus Amtsråd i 1981 og derefter byrådsmedlem i Silkeborg Kommune fra 1982 til 2002. Han var viceborgmester i kommunen fra 1982 til 1986. Han var igen medlem af Århus amtsråd i valgperioden 1998-2002. Aagaard meddelte i 2000, da han var 63 år, at han ville stoppe som aktiv politiker ved næste amtsrådsvalg for at få mere tid til  familie og hobbyer.

Referencer 

Tidligere folketingsmedlemmer fra Det Konservative Folkeparti
Folketingsmedlemmer i 1980'erne
Folketingsmedlemmer i 1990'erne
Amtsrådsmedlemmer fra Det Konservative Folkeparti
Viceborgmestre fra Det Konservative Folkeparti
Kommunalbestyrelsesmedlemmer fra Det Konservative Folkeparti
Gyula Horn

Gyula Horn (født 5. juli 1932 i Budapest, død 19. juni 2013) var en ungarsk politiker. Han var Ungarns premierminister fra 15. juli 1994 til 6. juli 1998. I 1990 blev han tildeldt Karlsprisen.

Biografi 
Horn var ansat i finansministeriet fra 1954 til 1959. I 1959 begyndte han at arbejde i Udenrigsministeriet som en uafhængig embedsmand i den sovjetiske afdeling. I 1960'erne var Horn diplomat ved den ungarske ambassade i Bulgarien og Jugoslavien.

I november 1956 sluttede Horn sig til det Ungarske Socialistiske Arbejderparti (Magyar Szocialista Munkáspárt, MSZMP). I 1969 blev han ansat i partiets centralkomités udenrigspolitiske kontor. I 1983 blev han forfremmet til stillingen som afdelingsleder. Derefter blev han i 1985 udnævnt til viceminister i udenrigsministeriet. I 1989 blev han forfremmet til Ungarns udenrigsminister, under Miklós Némeths embedsperiode som premierminister. Under sin embedsperiode i denne stilling deltog Horn i jerntæppets fald den 27. juni 1989, da den ungarske grænse til Østrig blev genåbnet.

I 1989 var Horn en af grundlæggerne af Ungarns Socialistiske Parti (Magyar Szocialista Párt, MSZP) og blev dets formand i 1990.

Som et resultat af det ungarske parlamentsvalg i 1994 blev Horn valgt til premierminister og fungerede i denne stilling fra 15. juli 1994 til 6. juli 1998.

Horn døde i Budapest den 19. juni 2013 i en alder af 80 år.

Referencer

Eksterne henvisninger 

Politikere fra Ungarn
Sammenslutningen af Polske Elektroingeniører

Sammenslutningen af Polske Elektroingeniører (polsk: Stowarzyszenie Elektryków Polskich, SEP) er en polsk ikke-statslig organisation, der integrerer elektrikere af polsk oprindelse fra hele verden. Takket være sin åbne medlemskabsmodel samler det både ingeniører og teknikere samt unge studerende (studerende fra tekniske skoler og erhvervsskoler) inden for elektroteknik i bredeste forstand.

Aktiviteter 
SEP er hovedsagelig involveret i uddannelsesaktiviteter (kurser i betjening af elektrisk udstyr). SEP beskæftiger sig også med overensstemmelsesvurdering af elektriske lavspændingsprodukter (siden 1933) gennem sit kvalitetskontor, et SEP-agentur med nationale akkrediteringer og anerkendelse fra de mest prestigefyldte internationale og europæiske organisationer. Den gennemfører også et omfattende internationalt samarbejde under det engelske navn "Association of Polish Electrical Engineers". Den er medlem af Polens nationale sammenslutning af videnskabelige og tekniske foreninger og af den europæiske organisation EUREL.

Historie 
Fra den 7. til 9. juni 1919 blev der afholdt en kongres for at oprette Sammenslutningen af Polske Elektrotechnikerer. Professor Mieczysław Pożaryski blev valgt til den første formand. I 1928 fusionerede organisationen med Sammenslutningen af Polske Radioingeniører, og i 1929 blev navnet ændret til det nuværende navn ved en beslutning i bestyrelsen. I 1939 sluttede Sammenslutningen af Polske Telekommunikationsingeniører sig til SEP.

Liste over formænd 

 1919–1928 – Mieczysław Pożaryski (første formand for SEP)
 1928–1929 – Kazimierz Straszewski
 1929–1930 – Zygmunt Okoniewski
 1930–1931 – Kazimierz Straszewski
 1931–1932 – Felicjan Karśnicki
 1932–1933 – Tadeusz Czaplicki
 1933–1934 – Alfons Kühn
 1934–1935 – Jan Obrąpalski
 1935–1936 – Alfons Kühn
 1936–1937 – Janusz Groszkowski
 1937–1938 – Alfons Hoffmann
 1938–1939 – Kazimierz Szpotański
 1939 – Antoni Krzyczkowski
 1939–1946 – Kazimierz Szpotański
 1946–1947 – Kazimierz Straszewski
 1947–1949 – Włodzimierz Szumilin
 1949–1950 – Stanisław Ignatowicz
 1950–1951 – Tadeusz Żarnecki
 1951–1952 – Jerzy Lando
 1952–1959 – Kazimierz Kolbiński
 1959–1961 – Tadeusz Kahl
 1961–1981 – Tadeusz Dryzek
 1981–1987 – Jacek Szpotański
 1987–1990 – Bohdan Paszkowski
 1990–1994 – Jacek Szpotański
 1994–1998 – Cyprian Brudkowski
 1998–2002 – Stanisław Bolkowski
 2002–2006 – Stanisław Bolkowski
 2006–2014 – Jerzy Barglik
 2014–2022 – Piotr Szymczak
 from 2022 – Sławomir Cieślik

Referencer

Eksterne henvisninger 

 Officiel website for Sammenslutningen af Polske Elektroingeniører

Foreninger fra Polen
Etableret i 1919
Lise Bertelsen

Lise Bertelsen (født 8. september 1975 i Aarhus) er en dansk politiker som har været medlem af Folketinget for Det Konservative Folkeparti siden 2022. Hun er desuden medlem af kommunalbestyrelsen i Viborg Kommune.

Bertelsen er født i 1975 i Aarhus som datter af praktiserende læge Paul Jørgensen og sygeplejerske Mona Jørgensen. Hun er specialpædagog fra Viborg Seminariet i 1999 og har uddannelser i kognitive behandlingsformer (Aarhus Universitetshospital 2010) og autisme diagnostisk observation (Center for Autisme, København 2011). Hun blev master i vejledning/programme in guidance fra Danmarks institut for Pædagogik og Uddannelse (DPU), Aarhus Universitet, Emdrup 2014. Bertelsen var været ansat som specialpædagog i børne- og ungdomspsykiatri ved Børne- og ungdomspsykiatrisk Regionscenter i Viborg siden 1999, men tog orlov fra jobbet efter hun blev valgt til Folketinget.

Bertelsen blev valgt til kommunalbestyrelsen i Viborg Kommune ved kommunalvalget 2021 og valgt til Folketinget ved folketingsvalget 2022. Hun har særlig interesse for sundhed, psykiatri og ældreområdet. Efter valget blev hun kommunalordfører, forskningsordfører, uddannelsesordfører, undervisningsordfører og psykiatriordfører for Det Konservative Folkeparti i Folketinget. Hun fortsætter i byrådet i Viborg sideløbende med sit folketingsarbjede.

Lise Bertelsen er gift med Claus Bertelsen, som er direktør for Peter Larsen Kaffe. Ægteparret bor i Viborg og har tre børn.

Referencer 

Nuværende folketingsmedlemmer fra Det Konservative Folkeparti
Folketingsmedlemmer i 2020'erne
Kommunalbestyrelsesmedlemmer fra Det Konservative Folkeparti
Anton Hinge

Anton Hinge (født 13 februar 2006) er en dansk juniorkajakroer opvokset i Silkeborg. Hans første store mesterskab var da han som blot 16 årig repræsenterede Danmark til verdenmesterskaberne i Kajakmarathon i Ponte de Lima, Portugal.

Han repræsenter Silkeborg Kajakklub og det danske sprint og marathonkajak landshold.

Anton Hinge har vundet adskillige danske mesterskaber i ungdomsrækkerne.

Kilder og henvisninger
  

Kajakroere fra Danmark
Albert Withen Philipsen

Albert Withen Philipsen (født 3. september 2006 i Holte) er en cykelrytter fra Danmark, der på landevej kører for . På mountainbike og cykelcross repræsenterer han franske Canyon CLLCTV.

Karriere 
Withen Philipsen begyndte at køre mountainbike som femårig og blev senere medlem af Holte MTB Klub. I efteråret 2014 kørte han sit første officielle DCU-løb i U9-rækken og vandt danmarksmesterskabet i XCO-disciplinen. Efterfølgende er det blevet til yderlige seks danmarksmesterskaber.

I 2021 vandt han bronzemedalje i XCO ved EM i mountainbike. Året efter i Schweiz kom han helt øverst på podiet, da han kunne lade sig hylde som europamester i U17-rækken.

Den 14. januar 2023 blev Albert Withen Philipsen ved DM i cykelcross 2023 dansk juniormester. Det var i hans første sæson som rytter i disciplinen, efter han første gang kørte på en crosscykel den 19. november året før. I slutningen af maj blev han dansk juniormester i mountainbike, og ugen efter vandt han den danske juniortitel i enkeltstart. I slutningen af juni vandt han den danske juniortitel i linjeløb. Dermed var Philipsen regerende mester i fire forskellige discipliner. 

Ved EM i mountainbike i Portugal i juli 2023 blev han dobbelt europamester. Først vandt han sammen med Gustav Heby Pedersen, Julie Lillelund, Sofie Heby Pedersen, Malene Degn og Sebastian Fini holdstafetten, og senere blev han mester hos juniorerne i disciplinen XCO.

Den 5. august 2023 blev han juniorverdensmester i linjeløb ved VM i landevejscykling i Glasgow. Philipsen blev den yngste VM-vinder hos juniorerne nogensinde. Fem dage senere ved samme arrangement blev han juniorverdensmester i mountainbike (XCO). Imellem de to guldmedaljer vandt han sammen med det danske MTB-mixedhold bronzemedalje i holdstafetten.

Den 20. september 2023 blev han junioreuropamester i enkeltstart ved EM i landevejscykling i Drenthe, Holland.

Privat 
Albert Withen Philipsen er født og opvokset i Øverød ved Holte. Han er søn af forældrene Henrik og Dorthe, hvor faren har stået for den fysiske træning af sønnen. Storebror er Victor Philipsen som indtil 2022 var aktiv mountainbikerytter, og var en del af det danske landshold.

I slutningen af august 2023 blev Albert Withen tilknyttet det schweiziske agentfirma A&J All Sports SA og manager Alex Carera.

Meritter

Landevejscykling 
2023
 1.  Dansk juniormester i enkeltstart
 1.  Dansk juniormester i linjeløb
 1.  Juniorverdensmester i linjeløb
 1.  Junioreuropamester i enkeltstart
 4. plads samlet ved Course de la Paix Juniors
 2. plads på 2b. og 3. etape
 3. plads på 1. etape
  Pointkonkurrencen 
  Sprintkonkurrencen

Mountainbike 
2022
 1.  U17-europamester (XCO)
2023
 1.  Dansk juniormester i mountainbike (XCO)
 1.  Europamester i holdstafet (mixed)
 1.  Junior-europamester (XCO)
 1.  Juniorverdensmester (XCO)
 3.  VM i holdstafet (mixed)

Cykelcross 
2023
 1.  Dansk juniormester i cykelcross
 1. plads, Party Prijs CK Aarhus for juniorer
 1. plads, Grote Prijs CK Aarhus for juniorer
 8. VM i cykelcross for juniorer

Referencer

Eksterne henvisninger 
 
 

Personer fra Holte
Mandlige cykelryttere fra Danmark
Cykelcrossryttere
Mel Giedroyc

Melanie Clare Sophie Giedroyc (født 5. juni 1968) er en britisk skuespiller, komiker og tv-vært. Sammen med Sue Perkins har hun været medvært på en række serier inklusive Light Lunch på Channel 4, The Great British Bake Off på BBC og showet Mel and Sue på ITV. I begyndelsen af 2017 var Giedroyc medvært på BBC-showet Let It Shine.

Filmografi

Referencer

Eksterne henvisninger 

 

Komikere fra England
Tv-værter fra Storbritannien
Skuespillere fra Storbritannien
PBN

Privat blog netværk (Forkortes: "PBN" Fra engelsk Private blog network) er en samling af websites ejet af en person eller virksomhed med det formål at øge søgeresultaterne og forbedre rangeringen af en specifik hjemmeside. PBN'er bruges ofte i søgemaskineoptimering (SEO) med det formål at manipulere søgeresultaterne og opnå en bedre placering på søgemaskinernes resultatsider (SERP'er).

PBN'er oprettes ved at registrere en række domæner og opbygge hjemmesider på dem. Disse hjemmesider indeholder ofte unikt indhold og indgår i interne links med det formål at øge deres værdi i søgemaskinernes øjne. PBN'er kan også inkludere link-udvekslinger med andre hjemmesider for at opnå en bedre placering.

Brugen af PBN'er er ofte ulovlig ifølge søgemaskinernes retningslinjer og kan resultere i straf, såsom at blive bandlyst fra søgemaskinerne. Det er vigtigt at bemærke, at manipulerende SEO-taktikker som PBN'er ikke anbefales, da de kan have en negativ indvirkning på både hjemmesidens omdømme og dens langsigtede placering i søgeresultaterne.

Søgemaskiner som Google arbejder konstant på at opdage og afstraffe websteder, der bryder deres retningslinjer for SEO, herunder PBN'er. Derfor er det vigtigt at følge søgemaskinernes retningslinjer og fokusere på at opbygge et stærkt online omdømme gennem legitim og ikke-manipulerende SEO-taktikker.

I alt er PBN'er en risikabel og ofte ulovlig metode til at øge søgeresultaterne. Det anbefales at undgå brugen af PBN'er og i stedet fokusere på legitim og langsigtet SEO, der styrker hjemmesidens omdømme og forbedrer dens placering i søgeresultaterne på en bæredygtig måde.
Linkbuilding

Linkbuilding (også kendt som linkopbygning) er en praksis inden for søgemaskineoptimering (SEO), hvor målet er at opbygge eksterne links til en hjemmeside for at forbedre dens rangering i søgeresultaterne. Dette gøres ved at opbygge et stærkt netværk af kvalitetslinks fra andre relevante og autoritative hjemmesider.

Linkbuilding kan være en tid- og ressourceskrævende proces, men er ofte afgørende for at opnå en højere placering i søgeresultaterne og dermed øge synligheden og trafikken til en hjemmeside. Det er vigtigt at fokusere på kvaliteten af de links, man opbygger, i stedet for kvantiteten, da søgemaskiner såsom Google begyndte at straffe hjemmesider, der benytter sig af spammetodikker eller opbygger lavkvalitetslinks.

Der er mange måder at opbygge links på, herunder gennem indholdsmarkedsføring, gæsteblogging, erhvervelse af sponsored links og ved at tage del i online samfund og diskussioner. Det er vigtigt at overholde søgemaskinernes retningslinjer for linkbuilding og undgå at engagere sig i manipulative eller ulovlige metoder, da dette kan føre til en penalisering eller afstraffelse af ens hjemmeside.
Clickthrough rate (CTR)

Clickthrough rate (CTR) (dansk, klikrate) er en måling af effektiviteten af en online annonce eller en søgeordsrelateret resultatside i søgemaskiner. CTR angiver procentdelen af ​​brugere, der klikker på en annonce eller et resultat, når de ser det.

Inden for SEO er CTR en vigtig faktor, da det påvirker rangeringen af ​​en side i søgeresultaterne. Høje CTR'er antyder, at en side giver relevant indhold til brugerne, hvilket kan føre til en forbedring af dens placering i søgeresultaterne.

Inden for annoncering er CTR en måde at måle, hvor effektive annoncer er til at fange opmærksomheden og opfordre brugerne til at klikke på dem. Jo højere CTR, desto bedre er annoncens præstation, og desto større er sandsynligheden for, at den vil blive set af målgruppen.
No index

No index er en værdi, der kan tildeles "robots"-metataggen i HTML-koden. Dette tag bruges til at kommunikere til webcrawlere, såsom Google's søgemaskinerobotter, om indholdet af en bestemt webside. "No index"-værdien fortæller disse crawlere, at de ikke skal indeksere siden eller inkludere den i søgeresultaterne. 

Ved at bruge "no index"-værdien kan webmastere forhindre, at bestemte sider vises i søgeresultaterne, hvilket kan være nyttigt for sider, der ikke er beregnet til at være offentlige, såsom login-sider eller udviklingssider. Det kan også bruges til at undgå duplikeret indholdsproblemer, hvor flere sider med samme indhold bliver indekseret af søgemaskiner. 

Ud over "no index"-værdien er der andre værdier, der kan tildeles "robots"-metataggen, såsom "no follow", der fortæller crawlere ikke at følge nogen links på siden, og "no archive", som forhindrer siden i at blive gemt i cache af søgemaskiner.
NoFollow / DoFollow

NoFollow og DoFollow er begreber, der bruges i sammenhæng med internettets link-struktur. De er vigtige for søgemaskineoptimering (SEO), da de påvirker, hvordan søgemaskiner vurderer relevansen og autoriteten af ​​websider.

NoFollow-links er links, der indeholder en "nofollow" rel-attribut. Det fortæller søgemaskinerne, at dette link skal ignoreres, når de analyserer websidens indhold og dens relevans for søgninger. NoFollow-links bruges ofte, når en side linker til en side, der ikke er relevant eller betroet, eller når en side ønsker at undgå at støtte et andet websted ved at give det en "link juice".

DoFollow-links er links, der ikke har "nofollow" rel-attribut. De giver "link juice" til det linkede websted, hvilket kan bidrage til at øge dets rangering i søgemaskiner. DoFollow-links er normalt set som en anerkendelse af indholdet på det linkede websted, og de bruges ofte af websider, der ønsker at fremme deres egne søgerangeringer ved at linke til relevante, troværdige kilder.

Det er værd at bemærke, at NoFollow-links stadig kan føre til trafik til det linkede websted, selvom de ikke giver "link juice". Derfor kan de stadig være nyttige i en strategi for internettrafik og markedsføring.

konklusion er NoFollow og DoFollow begreber, der er relevante for SEO og påvirker, hvordan søgemaskiner vurderer relevansen og autoriteten af ​​websider. Websider kan vælge at bruge enten NoFollow eller DoFollow-links afhængigt af deres mål med at linke til andre sider.
Headings

Headings ( Overskrift(er) på Dansk ) er en vigtig del af SEO (søgemaskineoptimering) og har en betydelig indvirkning på en websides placering i søgeresultaterne. De bruges til at organisere og strukturere indholdet på en webside, hvilket kan hjælpe søgemaskinerne med at forstå, hvad siden handler om, og hvordan det relevant er for søgninger.

Der er 6 niveauer af headings, som kan bruges i HTML-koden - H1 til H6. H1-overskrifter er den mest vigtige type overskrift, og bør kun bruges én gang på en side til at angive dens primære emne. De andre headings-niveauer bør derefter bruges til at opdele sidens indhold i mindre dele og give en tydelig hierarkisk struktur.

Det er vigtigt, at headings bruges på en logisk og relevant måde, og at de indeholder nøgleord, der er relevante for sidens emne. Dette gør det nemmere for søgemaskinerne at identificere, hvad siden handler om, og hjælper med at forbedre sidens rangering i søgeresultaterne.

Det anbefales også, at headings bruges sammen med god skrivepraksis, herunder at de er korte og klare, og at de giver en god beskrivelse af det indhold, der følger.
Meta description

Meta description er en HTML-attribut, der bruges til at beskrive indholdet på en webside. Den vises som en kort beskrivelse af siden under sidens titel i søgeresultaterne, og er designet til at give søgebrugere en idé om, hvad siden handler om, før de besøger den.

Meta description spiller en vigtig rolle i søgemaskineoptimering (SEO), da den påvirker, hvordan søgemaskiner vurderer relevansen af ​​en webside for søgninger. Søgemaskiner bruger ofte meta description til at bestemme, om en webside er relevant for en søgning, og til at vise en kort beskrivelse af siden i søgeresultaterne.

Det anbefales, at meta description er skrevet på en klar og beskrivende måde, og at den indeholder nøgleord, der er relevante for sidens emne. Den bør også være mellem 120 og 155 tegn, da længere beskrivelser ofte bliver afkortet i søgeresultaterne.

Det er vigtigt at bemærke, at meta description ikke har en direkte indvirkning på en websides rangering i søgeresultaterne. Imidlertid kan en god meta beskrivelse øge klikraten til siden fra søgeresultaterne, da den giver søgebrugere en bedre forståelse af, hvad siden handler om, og om det er relevant for deres søgning.
Hans Jacob Sørensen

Hans Jørgen Jacob Stampe Sørensen (født 31. maj 1893 i Vilslev ved Gredstedbro, død 20. februar 1935 i København) var en dansk gårdbestyrer og politiker. Han var medlem af Folketinget for Venstre fra 1920 til 1926 og fra 1929 til sin død i 1935.

Hans Jacob Sørensen blev født i Vilslev lidt nord for Ribe i 1893. Han var søn af Guttorm Stampe som var forpagter og senere ejer af Tangegård ved Ribe. Sørensen var uddannet ved praktisk landbrug og havde gået på Ribe Mælkeri- og Højskole 1908-1909 og på Dalum Landbrugsskole 1918-1919. Han bestyrede fra 1919 Tangegård for sine forældre.

Sørensen var formand for Venstres Ungdom i Ribekredsen. Han blev folketingskandidat for Venstre i Otterupkredsen i 1920 hvor han ikke opnåede valg ved folketingsvalget 26. april 1920, men blev valgt ved valget 6. juli 1920 og genvalgt i 1924. Da Klaus Berntsen trak sig tilbage i 1926, foreslog han at Sørensen overtog Assenskredsen efter ham. Derfor stillede Sørensen op der til folketingsvalget i 1926 men blev ikke valgt. Ved næste valg i 1929 stillede han op i Ribekredsen og blev valgt. Det blev til genvalg i 1932. Sørensen blev alvorligt syg i 1934 og kunne ikke passe folketingsarbejdet. Han vendte tilbage i 1935, men fik et tilbagefald 19. februar og blev indlagt på et hospital i København hvor han døde 41 år gammel dagen efter. Efter hans død gik Sørensens plads i Folketinget gik til L. Elbæk-Jessen.

Sørensen er begravet på Ribe Gamle Kirkegård hvor der er opsat en natursten med et portrætrelief i bronze. Det oprindelige bronzerelief, som var af billedhuggeren Niels Hansen Jacobsen, blev senere udskiftet med et andet relief.

Referencer 

Tidligere folketingsmedlemmer fra Venstre
Folketingsmedlemmer i 1920'erne
Folketingsmedlemmer i 1930'erne
Den rumænsk-ortodokse kirke

Den rumensk-ortodokse kirke (Biserica Ortodoxă Română på rumænsk) er en af de autokefale kirker i det østlig-ortodokse kirkesamfund. Den blev grundlagt i  1872 af Ferdinand 1., Karl 1., Miron Cristea, og Nifon Rusailă. Hovedparten af rumænerne (18.817.975, eller 86,8% af befolkningen, ifølge 2002-tællingen) tilhører denne kirke. Den rumænsk-ortodokse kirke er den tredje største blandt de ortodokse kirker efter den russisk-ortodokse og Den ukrainsk-ortodokse kirke.

Medlemmer af Den rumænsk-ortodokse kirke refererer gerne til deres tro som Dreapta credință («den rette tro»), og det sker også at ortodokse troende bliver omtalt som  dreptcredincioși (rettroende) eller dreptmăritori creștini (rettvidnende kristne).

Kilder og henvisninger
 
 Websted

Rumænsk
Rumænsk-ortodokse kirke
Religion i Rumænien
Thiel

Thiel er et tysk efternavn.
Kendte personer med dette efternavn omfatter:
 Frank Thiel (født 1970), dansk skuespiller
 Casper Thiel (født 1992), dansk håndboldspiller

Kildehenvisninger 

Tyske efternavne
Albert Reynolds

Albert Martin Reynolds ( – ) var en irsk politiker fra partiet Fianna Fáil, der var Irlands taoiseach (regeringsleder) fra 1992 til 1994.

Referencer

Eksterne henvisninger 

Regeringsledere fra Irland
Politikere fra Irland